# logoNFB_720x 576МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

# **ИЗПЪЛНИТЕЛНА АГЕНЦИЯ ПО ГОРИТЕ**

София, бул. „Христо Ботев” № 55, п.к. 1040, тел. централа 985 111 99, факс 981 37 36

З А П О В Е Д

**№ 348/05.05.2020г.**

На основание чл. 54, ал. 1, т. 2, ал. 2, т. 3 и чл. 56 от Закона за горите и заявление, постъпило в Изпълнителна агенция по горите с рег. индекс ИАГ-7858/24.03.2020 г.,

**Н А Р Е Ж Д А М:**

**1.** Учредявам **безсрочно право на строеж** върху поземлен имот в горска територия - **частна държавна собственост** без промяна на предназначението на територията, с площ **0,399 дка** (триста деветдесет и девет квадратни метра), за изграждане на стълб за телекомуникационно оборудване и съоръжения на техническата инфраструктура към него на обект: „Базова станция № 3160” в полза на юридическо лице. Засяга се горска територия, в района на дейност на Териториално поделение „Държавно горско стопанство Пещера” към ДП „Южноцентрално държавно предприятие” - Смолян, представляваща поземлен имот с идентификатор 56277.1.1539 в гр. Пещера, общ. Пещера, обл. Пазарджик, по кадастралната карта и кадастралните регистри, одобрени със Заповед РД-18-62/15.12.2014 г. на изпълнителния директор на АГКК, площ 399 кв. м, трайно предназначение на територията: Горска, начин на трайно ползване: Друг вид дървопроизводителна гора, номер по предходен план: 230057, съседи: 56277.1.1560, 56277.1.1926, съгласно скица № 15-824909/08.11.2018 г., издадена от Служба по геодезия, картография и кадастър – гр. Пазарджик. Поземлен имот с идентификатор 56277.1.1539 е частна държавна собственост, съгласно удостоверение за собственост с изх. № РД-05-28 от 16.05.2019 г., издадено от Общинска служба по земеделие гр. Пещера.

**Площта, върху която се учредява право на строеж е в размер на 0,399 дка** и съответства на площта на поземлен имот с идентификатор **56277.1.1539,** съгласно скица № 15-752826/19.08.2019 г. , издадена от Служба по геодезия, картография и кадастър – гр. Пазарджик.

**2.** Правото на строеж се учредява въз основа на влязъл в сила подробен устройствен план – план за застрояване, одобрен със Заповед № 63/25.02.2020 год. на кмета на Община Пещера.

**3.** На основание чл. 86 от Закона за горите за поземлен имот с идентификатор 56277.1.1539 в гр. Пещера е представен доклад за оценка от 18.03.2020 г., изготвен по реда на Наредба за оценка на поземлени имоти в горски територии, приета с Постановление № 236 на Министерския съвет от 2011 г. (обн. ДВ, бр. 63 от 2011 г.) от правоспособен независим оценител, притежаващ сертификат за оценителска правоспособност за оценка на поземлени имоти в горски територии, издаден от Камарата на независимите оценители в България. В доклада е определена цена за учредяване безсрочно право на строеж в размер на 9 093,00 лева (девет хиляди деветдесет и три лева); стойност на дървесината на корен в сегашна възраст за оценяваното насаждение в размер на 154,64 лева (сто петдесет и четири лева и шестдесет и четири стотинки). На основание чл. 40 от Наредбата за оценка на поземлени имоти в горски територии, докладът за оценка на поземления имот е възложен за проверка на независим оценител, с който Изпълнителна агенция по горите има сключен договор № 11/28.01.2019 г. Оценката е изготвена коректно, видно от становището на независимия оценител с рег. индекс ИАГ-9483/14.04.2020 г.

За поземления имот е издадено удостоверение за данъчна оценка от Община Пещера с изх. № 6308000369/07.04.2020 г. Данъчната оценка за безсрочно право на строеж е в размер на 6 155,60 лева (шест хиляди сто петдесет и пет лева и шестдесет стотинки).

**4.** За учредяване право на строеж юридическото лице да заплати:

**4.1.** **Цена** за учредяване безсрочно право на строеж в размер на **9 093,00** лева (девет хиляди деветдесет и три лева), вносима по банковата сметка на ДП „Южноцентрално държавно предприятие” – Смолян.

Цената е определена въз основа на доклада за оценка, описан в т. 3 от заповедта, в който определената цена за учредяване безсрочно право на строеж е по-висока от данъчната оценка, с което са спазени изискванията на чл. 43, ал. 2 от Закона за държавната собственост.

**4.2.** **Данък** върху цената за учредяване безсрочно право на строеж, по реда на чл. 47, ал. 2 от Закона за местните данъци и такси, в размер, определен от общинския съвет и вносим в съответната община по местонахождение на поземления имот.

**4.3.** **Режийни разноски** върху стойността на учреденото право на строеж по реда на § 3 от Преходни и заключителни разпоредби на Правилника за прилагане на Закона за държавната собственост в размер 2 (две) на сто върху определената цена, на стойност **181,86 лева** (сто осемдесет и един лева и осемдесет и шест стотинки), вносими по банковата сметка на Изпълнителна агенция по горите в БНБ - ЦУ София.

**4.4.** **Цена на дървесината на корен** **в сегашна възраст** за оценяваното насаждение в размер на **185,57** лева (сто осемдесет и пет лева и петдесет и седем стотинки) с данък върху добавената стойност, вносима по банкова сметка на ДП „Южноцентрално държавно предприятие” – Смолян, в това число: стойност на дървесината на корен в сегашна възраст за оценяваното насаждение, определена с доклада за оценка в т. 3, в размер на 154,64 лева (сто петдесет и четири лева и шестдесет и четири стотинки) и данък върху добавената стойност в размер на 30,93 лева (тридесет лева и деветдесет и три стотинки).

**4.5.** **Цена за компенсационно залесяване,** по реда на чл. 86, ал. 5 от Закона за горите в размер на **502,74** лева (петстотин и два лева и седемдесет и четири стотинки), вносима по банковата сметка на ДП „Южноцентрално държавно предприятие” – Смолян. Стойността е формирана въз основа на посочената площ на засегнатите гори в протокол от 01.04.2020 година, утвърден от директора на Регионална дирекция по горите – Пазарджик, с размер 0,399 дка и цена на 1 /един/ декар компенсационно залесяване на стойност 1 260,00 лева, определена със Заповед № РД 49-438/30.12.2019 г. на министъра на земеделието, храните и горите.

**5.** Цената по т. 4.1 се заплаща в **тримесечен срок** от влизането в сила на акта за учредяване право на строеж.

**6.** След заплащане на сумите по т. 4 и представяне на платежните документи, изпълнителният директор на Изпълнителна агенция по горите сключва договор за учредяване безсрочно право на строеж. Договорът подлежи на вписване в службата по вписвания по местонахождение на имота.

**7.** Правата на юридическото лице, в чиято полза се учредява правото на строеж, се погасяват в случай, че цената не бъде заплатена в срока по т. 5 или ако вещното право не се упражни в продължение на 5 (пет) години, а титулярят е длъжен да премахне за своя сметка изградените в имота постройки и съоръжения, както и да извърши възстановяване на терена.

**8.** Не се разрешава изграждане на други сгради, мрежи и съоръжения, извън определените в ПУП-ПЗ, одобрен с влязла в сила Заповед № 63/25.02.2020 год. на кмета на Община Пещера.

**9.** На основание чл. 60 от Закона за горите дървесината от поземлените имоти, върху които се учредява правото на строеж, е собственост на титуляря на правото на строеж, като добивът и разпореждането с дървесината се организират от него по реда на Закона за горите и подзаконовите актове за неговото прилагане, за негова сметка.

**10.** Настоящата заповед да се публикува по реда на чл. 85 от Закона за горите на интернет страницата на ИАГ, да се съобщи на заявителя и копие от нея да се изпрати на директора на Регионална дирекция по горите – Пазарджик, на директора на Териториално поделение „Държавно горско стопанство Пещера”, на директора на ДП „Южноцентрално държавно предприятие” – Смолян и на директора на дирекция „Финанси и управление на собствеността” в Изпълнителна агенция по горите.

Контрол по заплащане на определената цена за учредяване безсрочно право на строеж, цена на дървесината на корен в сегашна възраст на оценяваното насаждение и цена за компенсационно залесяване осъществява директорът на ДП „Южноцентрално държавно предприятие” – Смолян.

Контрол по заплащане на определените данък и режийни разноски възлагам на директора на дирекция „Финанси и управление на собствеността” в Изпълнителна агенция по горите, а по изпълнението на заповедта в останалата ѝ част – на директора на Регионална дирекция по горите – Пазарджик.

***Заповедта да се съобщи и чрез поставяне на таблото за обявления в Териториално поделение „Държавно горско стопанство Пещера” в тридневен срок от получаването й, при спазване на изискванията за защита на личните данни.***

***Заповедта може да бъде обжалвана по реда на Административнопроцесуалния кодекс, пред министъра на земеделието, храните и горите или пред съответния административен съд, чрез изпълнителния директор на Изпълнителна агенция по горите в 14-дневен срок от съобщаването й.***

**ИНЖ. МИРОСЛАВ МАРИНОВ /п/**

***ИЗПЪЛНИТЕЛЕН ДИРЕКТОР***

ПА/ГТ